રાજકોટના એક ફાયરફાઇટરના ફાયરમેન અને વિપક્ષી નેતા પરેશ ધાનાણીની વચ્ચે વાતચીતમાં તમામ મગફળી કૌભાંડનો ખુલાસો થતો જણાય છે. ફાયરમેન કહે છે કે, અમને આગ બુઝાવતી વખતે મગફળીના કોથળા વચ્ચેથી અનેક ડિઝલના કેન મળ્યા હતા અને અને ગોંડલનું અડધું ગોડાઉન સળગતું બચાવી શક્યા હોત પણ નાયબ કલેક્ટરે કામ કરવાની ના પાડી એટલે સળગવા દીધું. મોટા ઉપાડે રાજ્ય સરકારે ખેડૂતો પાસેથી મગફળી ટેકાના ભાવે ખરીદી પણ સરકારી ગોડાઉનો તેને સાચવી ના શક્યા. ગોંડલ, પેઢલા, રાજકોટ એમ કેટલીય જગ્યાએ વારાફરતી વારા મગફળીના ગોડાઉન સળગ્યા. કરોડોની મગફળી સળગી અને અનેક કેસો પણ થયા. પણ એ રહસ્ય તો અકબંધ રહ્યું કે સળગાવી કોણે ? હવે ફાયરમેનના ચોંકાવનારા ખુલાસા નવા ગંભીર યક્ષપ્રશ્નો એ ઉઠી રહ્યા છે.